Singapuro

Singapuro (ĉine: 新加坡; malaje: Singapura; tamile: சிங்கப்பூர்), estas urboŝtato en Sud-Orienta Azio. Moderna Singapuro estis fondita kiel brita komerca kolonio en 1819, kaj ekde sendependeco, ĝi fariĝis unu el la plej prosperaj landoj de la mondo kaj famas pro ĝia haveno, unu el la plej trafikataj havenoj de la mondo. Singapura manĝaĵo estas legenda, kun viglaj stratvendistaj centroj kiuj estas subĉielaj areoj, kiuj gastigas multajn budojn, kiuj vendas vastan gamon da malmultekostaj manĝaĵoj, kaj 24-horaj kafejoj ofertantaj ankaŭ malmultekostaj manĝaĵojn el ĉiuj partoj de Azio. Kombinante la nubskrapulojn kaj butikcentrojn de riĉa moderna urbo kun miksaĵo de malsamaj aziaj kulturoj kaj tropika klimato, bonan butikumadon kaj viglan noktan vivon, ĉi tiu Ĝardenurbo estas bonega intermeza haltejo aŭ ideala deirpunkto por eksplori la regionon. La lando havas reputacion, parte merititan, pro sia sterila antaŭvidebleco. Tamen, la "Svislando de Azio" estas por multaj bonvena ripozo de la kaoso, malpuraĵo kaj malriĉeco de granda parto de la resto de Sudorienta Azio. Se oni gratas sub la senmakula surfaco kaj oni foriras de la turisma vojo, oni baldaŭ eltrovos multe pli ol tio, kion oni vidas unuavide, en unu el la malmultaj, restantaj urboŝtatoj en la mondo. == Esperanto == Singapura Esperanto-Asocio Adreso: 170 Bishan St 13, #4-53, 570170 Singapore, Singapuro